OAV: Rossiya prezidenti xavfsizlik xizmatining yangi rahbari ma’lum bo‘ldi

Rossiya federal qo‘riqlash xizmati (FQX) Oleg Klimentyev Rossiya prezidenti xavfsizlik xizmati rahbari lavozimini tark etishi haqidagi ma’lumotni tasdiqladi. Bu haqda “Izvestiya”ga tayanib, “Gazeta.ru” xabar bermoqda.

Nashrning bildirishicha, Klimentyev FQX rahbari Yevgeniy Murovning birinchi o‘rinbosari etib tayinlangan, biroq tayinlov haqidagi buyruq rasman chop etilmagan. Vladimir Putinning xavfsizlik xizmati rahbarligiga Dmitriy Kochnev tayinlangan, biroq uning tarjimai holi Kreml va FQX saytida chop etilmagan.
Oleg Klimentyev prezident ma’muriyati va federal qo‘riqlash xizmatida lavozimini tark etishi kutilayotgan Yevgeniy Murovni almashtirishi mumkin bo‘lgan nomzod sifatida ko‘rib chiqilayotgani ma’lum qilingan.